Ola Morten Teigen

Ola Morten Teigen (født 16. juni 1978 på Voss) er en norsk kommunal tjenestemann og tidligere politiker (FrP).

Han ble født på Voss, men vokste opp i Stjørdal i Nord-Trøndelag.

Teigen var medlem av Stjørdal kommunestyre 1999–2015 og Nord-Trøndelag fylkesting 2007–2015. Fra 2007 ledet han kommunens omsorgskomité/levekårskomité og fylkestingets kontrollkomité. Han var også leder for Nord-Trøndelag FrPs fylkestingsgruppe 2014–2015. Teigen var formann i Nord-Trøndelag FpU 1999–2009 og formann i Nord-Trøndelag FrP 2010–2011.

Teigen var styreleder ved Kimen Kulturhus i Stjørdal 2013–2016 og styreleder ved Krisesenteret i Nord-Trøndelag 2013–2015.

I 2015 gikk Teigen ut av politikken og ble rådmann/kommunedirektør i Hadsel kommune. I 2021 gikk han til stillingen som kommunedirektør i Heim kommune i Trøndelag.

Teigen er utdannet innen økonomi, ledelse og offentlig administrasjon fra Høgskolen i Nord-Trøndelag og Copenhagen Business School.

Referanser

Eksterne lenker 
 

Rådmenn
FrP-politikere i Nord-Trøndelag
Lokalpolitikere i Stjørdal
Tillitsvalgte i FpU
Personer fra Stjørdal kommune